คือผมเป็นคนขี้กังวลมาก เเล้วเมื่อวานเพื่อนผมเล่นกับหมาที่บ้านตอนเข้า เเล้วถ้าหากมีน้ำลายมาโดนมือเพื่อนผม เเล้วตอนบ่ายเพื่อนผมเอาเล็บมาข่วนโดนผมถ้าหมาตัวนั้นเป็นพิษสุนัขบ้าผมมีสิทธเป็นพิษสุนัขบ้าไหมครับ
สวัสดีค่ะ การที่น้ำลายสุนัขโดนมือของเพื่อน แล้วเพื่อนเอาเล็บมาข่วนเราต่อ ไม่ได้ทำให้ติดเชื้อพิษสุนัขบ้าได้ค่ะ เพราะถือเป็นการสัมผัสทางอ้อม ไม่ได้สัมผัสจากสัตว์โดยตรง อีกทั้งเมื่อเชื้อไวรัสออกจากร่างกายสัตว์แล้ว ก็จะตายภายในเวลาไม่นาน หรือหากยังไม่ตาย ก็จะอ่อนแอลง จนไม่สามารถก่อให้เกิดโรคได้ค่ะอย่างไรก็ตาม การโดนเล็บข่วน หากเกิดบาดแผลที่มีเลือดออก อาจเสี่ยงต่อการติดเชื้อบาดทะยักได้ ดังนั้น หากในช่วง 10 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรฉีดด้วยค่ะ ส่วนบาดแผลที่เกิดขึ้น ก็ควรฟอกทำความสะอาดด้วยสบู่หรือยาฆ่าเชื้อให้สะอาด และใส่ยาฆ่าเชื้อ ทำความสะอาดบาดแผลต่อด้วยน้ำเกลือทุกวัน หลีกเลี่ยงไม่ให้แผลโดนน้ำจนกว่าจะหายค่ะ